તેના ભાગરૂપે આ એકતા રથયાત્રાનું આયોજન કરાયું છે. ‘સ્ટેચ્યુ ઓફ યુનિટી’ એ વિશ્વની સૌથી ઊંચી પ્રતિમા બની છે. સરદાર પટેલે ખેડૂતો માટે જે આદર્શો સેવ્યા હતા. તે મૂર્તિમંત કરવા ગુજરાત સરકારે પણ અનેક ખેડૂતલક્ષી પગલાં લીધા છે. તેમણે ‘સ્ટેચ્યુ ઓફ યુનિટી’ની મુલાકાત લેવા સૌને અપીલ કરી હતી. સાંસદ દિપસિંહ રાઠોડે જણાવ્યું હતું કે, રજવાડાઓનું એકત્રિકરણ કરી સરદાર પટેલે એક અને અખંડ ભારત બનાવ્યું હતું. સરદાર પટેલના આદર્શોને તેમણે બિરદાવ્યા હતા. સાબરકાંઠા જિલ્લામાં બે તબક્કામાં ૪૧૮ ગામોમાં આ રથ પરિભ્રમણ કરશે. આ એકતા રથયાત્રા દરમિયાન રાજ્ય સરકારની વિવિધ કલ્યાણકારી-પ્રજાલક્ષી યોજનાઓને ગ્રામજનો સુધી પહોંચાડવા નિદર્શન કાર્યક્રમો ઉપરાંત રાત્રિ રોકાણ દરમિયાન ગ્રામસભા યોજી ખેડૂતોના પ્રશ્નોનું નિરાકરણ પણ કરાશે.